Eesti pokkerifännidele pakkus suurt huvi  1000-eurone NLH, mille pühapäeval mängitud esimese päeva 12 parimat selgitasid eile enda seast võitja ning nendest iga kolmas oli eestlane. Kahjuks meie mängijad päris esimesi viiuleid ei mänginud, kuid kolm rahakohta napsati ikka. Parima eestlasena oli Tõnu Kõiv neljas (98 126 krooni); Imre Leibold sai kuuenda koha (49 063 krooni) ning Peeter Grünthal oli seitsmes (39 250 krooni). Turniiri ning 363 064 krooni võitis prantslane Damien Rony.